open-index/open-wikipedia-markdown huggingface dataset:
Sociālais kapitāls

**Sociālā kapitāls** ir saistīts ar sociālajām attiecībām, vērtībām un pieejamajiem resursiem gan sociālā tīkla ietvaros, gan starp dažādiem sociālajiem tīkliem. Jēdziens tiek izmantots ekonomikā, politikas zinātnē, psiholoģijā un socioloģijā, kā arī organizāciju teorijā.Sociālais kapitāls rodas indivīdu savstarpējo attiecību rezultātā. Salīdzinājumā ar fizisko kapitālu un cilvēkkapitālu, nav tik *taustāms*, jo tas eksistē indivīdu attiecībās. Tas ir esošo vai potenciālo resursu kopums, kas saistīts ar ilgstošu vairāk vai mazāk institucionalizētu attiecību tīklojumu, kuru raksturo savstarpēja pazīšanās, uzticēšanās un mijiedarbība. Sociālo kapitālu veido sociālie pienākumi (saites), kuras pie noteiktiem apstākļiem ir iespējams pārvērst ekonomiskā kapitālā un institucionalizēt resursu formā.Sociālā kapitāla definīcijasPastāv atšķirīgi viedokļi par to, kurš un kad pirmo reizi izmantoja sociālā kapitāla jēdzienu, vienlaicīgi tās visas norāda uz diviem svarīgiem aspektiem:• indivīdu sadarbības tīklu veidošana;• tādu nepieciešamo īpašību, pakalpojumu un pārstāvniecisko institūciju radīšana, kas nodrošina demokrātijas pastāvēšanu.Lielu ieguldījumu sociālā kapitāla jēdziena skaidrošanā ir ieguldījusi Pasaules Banka, F.Fukujama, Dž.Kolemans un R.Patnems. F.Fukujama ir norādījis, ka sociālais kapitāls ir piemērota neformāla norma, kas veicina sadarbību starp diviem vai vairāk indivīdiem. Dž.Kolemans sociālo kapitālu definē funkcionāli — tās ir struktūras iezīmes, kas veicina indivīda darbību. Savukārt R.Patnems norāda, ka tādas iezīmes kā uzticēšanās, normas un tīkli var uzlabot sabiedrības efektivitāti un veicināt koordinētu rīcību, tā rezultātā attīstot sociālo kapitālu. Sociālā kapitāla definīcijas var iedalīt pēc šādiem faktoriem:• saikne starp attiecībām, kādas indivīds veido ar citiem indivīdiem;• kolektīva ietvaros noteiktā attiecību struktūra dažādu aktieru starpā; • abu iepriekš minēto elementu apkopojums.
Sociālā kapitāla ietvaros, izmantojot tīklus, kas veidojas indivīdu mijiedarbības rezultātā, indivīdiem ir iespējas atrisināt problēmas, panākt savu interešu īstenošanu. Tā kā nav vienotas sociālā kapitāla definīcijas, nav pārsteidzoši, ka daži sociālā kapitāla definējumi pat nonāk pretstatā viens otram. Šī iemesla dēļ daudz tiek diskutēts par sociālā kapitāla jēdzienu, tā izcelsmi, atšķirīgo pielietojumu un neatbildētajiem jautājumiem tā novērtēšanas kontekstā (kā to mērīt).

## Atsauces
Tenacious D

**Tenacious D** ir rokgrupa no Losandželosas, ASV. Grupa sastāv no diviem mūziķiem un aktieriem — Džeka Bleka un Kaila Gesa.

Tenacious D tika izveidots 1994. gadā, kad abi tās dalībnieki uzstājās akustiskā duetā. Grupa ieguva popularitāti 1999. gadā, viņiem piedaloties savā televīzijas šovā.

## Diskogrāfija
* *[[Tenacious D (albums)|Tenacious D]]* (2001)
* *[[Tenacious D - The Complete Master Works]]* (2003)
* *[[The Pick of Destiny]]* (2006)
* *[[The Complete Masterworks Part 2|Tenacious D - The Complete Master Works Part 2]]* (2008)
* *[[Rize of the Fenix]]* (2012)
* *[[Post-Apocalypto]]* (2018)
Dziedniecības lakacis

**Dziedniecības lakacis** () ir daudzgadīgs Skarblapju dzimtas lakstaugs.

## Raksturojums
150px|thumb|Dziedniecības lakača zieds
Augums neliels, līdz 25 cm. Saknenis melns ar garām piesaknēm. Stumbrs stāvs, zarojas, klāts ar matiņiem. Apakšējās lapas ar kātu, lapas plātne - olveida. Augšējās lapas sēdošas. Ziedi sārti, vēlāk kļūst zili, sakārtoti ritulī. Zied aprīlī, maijā. Augļi — riekstiņi.

## Izplatība
Suga izplatīta Eiropā. Latvijā ir sastopams visā teritorijā. Aug lapu koku un jauktos mežos, krūmājos.

## Izmantošana
Izmanto tautas medicīnā pret klepu, aizsmakumu, elpošanas ceļu iekaisumiem un caureju. Lakaču sulu lieto noberzumu un ievainojumu apmazgāšanai, kakla skalošanai .

## Atsauces
Datuve.lv

**Datuve.lv** ir viena no Latvijas informācijas tehnoloģiju jaunumu tīmekļa vietnēm, kas sniedz vispārēju ieskatu dažādos IT jaunumos. Tīmekļa vietnē ir pieejams arī lietotāju forums, kurā iespējams apspriest visdažādākos IT jautājumus.

Datuve.lv rašanās laiks ir 2004. gads. Pirmsākumos tā bija tikai IT jaunumu tīmekļa vietne, pēc tam radās forums un ar laiku - iespēja kļūt par reģistrētu foruma lietotāju.

2008. gadā par Datuves īpašnieku kļuva Valters, kurš ir vairāku interneta projektu veidotājs kā Poga.lv. 2008. gada beigās tehnoloģiju portāls Datuve.lv izstrādāja jaunu dizainu. Jebkurš reģistrēts lietotājs var pieteikties un kļūt par Datuve.lv rakstu autoru.

2009. gadā tehnoloģiju portāls Datuve mainīja īpašnieku.

## Atsauces
Microsoft Project

***Microsoft Project*** (saīsinājumā *MS Project*) ir projektu vadības programma, kuru ir izstrādājusi *[[Microsoft]]*.
*Microsoft Project* ir radīta, lai palīdzētu projekta vadītājam plānu izstrādāšanā, izkārtotu resursus pa uzdevumiem, izsekotu progresu un izdarītu darbu analīzi. *Microsoft Project* rada kritiskā ceļa sarakstus. Saraksti var būt sastādīti, ievērojot izmantojamos resursus. Uzdevumu secīgums ir attēlojams Ganta diagrammā.
Kaste

[thumb|230px|[kartons|Kartona kaste]]
**Kaste** ir stūrainas (parasti taisnstūra paralēlskaldņa) formas priekšmets, kas paredzēts kāda objekta ievietošanai. Tas sastāv no sānu malām, dibenu un parasti arī vāku. Kastes plaši izmanto saimniecībā, transportā un citur. Tās izgatavo no visdažādākajiem materiāliem, piemēram, kartona, koka vai dažādām plastmasām.

## Atsauces
Amartja Sens

**Amartja Kumars Sens** (, dzimis ) ir bengāļu izcelsmes indiešu ekonomists un filozofs. Nobela prēmijas ekonomikā 1998. gada laureāts par darbiem par labklājības ekonomiku un par ieguldījumu bada un nabadzības mehānismu izpratnē. Viens no tautas attīstības indeksa autoriem.

Dzimis Rabindranata Tagores dibinātās Višvabharati Universitātes pilsētā Santiniketanā ķīmijas pasniedzēja ģimenē. Sena vectēvs bija hinduisma un viduslaiku indiešu literatūras pētnieks un Tagores tuvs līdzgaitnieks.

Amartja Sens studējis Višvabharati, Kolkatas un Kembridžas Universitātēs. Vēlāk ekonomikas pasniedzējs vairākās universitātēs. No 1998. līdz 2004.gadam bija Kembridžas Universitātes slavenās Triniti koledžas vadītājs, un kļuva par vēsturē pirmo Āzijas izcelsmes cilvēku, kurš vadījis kādu no Kembridžas Universitātes koledžām.

## Ārējās saites

* Autobiogrāfija
Sega Mega Drive

***Sega Mega Drive*** (), zināma arī kā ***Sega Genesis***, ir 16 bitu spēļu konsole, kuru izstrādāja un ražoja uzņēmums *[[Sega (uzņēmums)|Sega]]*. To  izlaida Japānā,  Ziemeļamerikā, savukārt  Eiropā, un 90. gadu vidū oficiāli tika pārdots Latvijā.

*Mega Drive* ir daļa ceturtās spēļu konsoļu paaudzes. Tā bija *[[TurboGrafx-16]]* un *[[Super Nintendo Entertainment System]]* konkurente. Pēdējā licencētā *Mega Drive* spēle tika izdota 2002. gadā Brazīlijā. *Mega Drive* joprojām ir veiksmīgākā *Sega* konsole; to pārdeva 39,70 miljonos eksemplāru. Vispārdotākā spēle šai konsolei ir *[[Sonic the Hedgehog]]*, kura pārdota 15 miljonos eksemplāru.

## Atsauces
Maratons

right|300px|thumb|Maratona skrējēji Vašingtonā
**Maratons** ir vieglatlētikas disciplīna — skriešana 42,195 kilometrus garā distancē, ko parasti skrien ārpus stadiona pa ielām un citiem ceļiem. Šī sporta skriešanas disciplīna ir izveidojusies, balstoties uz leģendu par Senās Grieķijas kareivi Feidipīdu (*Φειδιππίδης*), kurš noskrēja no Maratonas līdz Atēnām (tik garu distanci, cik pašlaik ir maratona oficiālais garums), lai paziņotu par grieķu uzvaru Maratonas kaujā.

Pasaules rekords maratonā vīriešiem ir 2.00:35 un pieder Kelvinam Kiptumam no Kenijas, uzstādīts  Čikāgas maratonā, labojot Eliudam Kipčogem piederošo iepriekšējo rekordu. E. Kipčogem pieder visu laiku visātrākais maratonskrējiens (1.59:40, uzstādīts 2019. gada 12. oktobrī), kas gan nekļuva par pasaules rekordu, jo sacensības netika rīkotas atbilstoši IAAF noteikumiem.

Pasaules rekordu maratonā sievietēm 2023. gada 24. septembrī Berlīnes maratonā uzstādīja Tigista Asefa no Etiopijas, un tas ir 2.11:53. Gan šis, gan iepriekšējais pasaules rekords maratonā sievietēm tika uzstādīts uzreiz ar ievērojumu rezultāta uzlabojumu. Divi iepriekšējie pasaules rekordi bija 2.14:04, ko 2019. gada 13. oktobrī Čikāgas maratonā uzstādīja Kenijas skrējēja Bridžida Kosgei, un 2.15:25, kas piederēja Polai Redklifai no Lielbritānijas un netika labots 16 gadus un 183 dienas. Pasaules rekords skrējienā, kurā piedalās tikai sievietes, ir 2.16:16, ko 2024. gada 21. aprīlī Londonā uzstādīja Kenijas skrējēja Peresa Džepčirčira. 2025. gada 27. aprīlī Londonas maratonā to pārspēja Etiopijas skrējēja Tigista Asefa, un rezultāts 2.15:50 šobrīd ir ratifikācijas procesā.

Latvijas rekords maratonā vīriešiem ir 2.14:23 un to  Rīgas maratonā uzstādīja Valērijs Žolnerovičs. Latvijas rekords maratonā sievietēm ir 2:22:56 un tā īpašniece ir Jeļena Prokopčuka, uzstādīts Osakā, .

Katru gadu pasaulē notiek ap 500 maratoniem.

## Maratonu vēsture Latvijā
Pirmo reizi Latvijas sportisti maratona distancē startēja 1912. gada Stokholmas olimpiskajās spēlēs, bet pirmās maratona sacensības Latvijā norisinājās 15 gadus vēlāk Liepājā. Maratona skriešanas popularitāte pieauga 20. gadsimta 70. gados, ziedu laikos sasniedzot 80. gadu nogalē. Tautasdziesmas maratons (1988—1990) Atmodas laikā pulcēja jau vairākus tūkstošus skrējēju, no kuriem 250 — 300 finišēja 42 km distancē.

Pirmais Rīgas maratona starta šāviens pie Brīvības pieminekļa atskanēja 1991. gada 27. jūlijā, šis maratons tika dēvēts par Rīgas Starptautisko maratonu. Maratona dalībniekiem tika nodrošinātas ievērojamas naudas balvas (1000 vācu markas pirmo vietu ieguvējiem), gan vimpelis un tiem laikiem eksotiskais auglis — banāns — finišā.

Maratoni tikuši rīkoti arī Gulbenē, Daugavpilī, Ugālē, Kuldīgā, Rojā, Jelgavā, Viļakā, Ēdolē, Jūrmalā, Stučkā (tagadējā Aizkrauklē), Viesienā, Olainē, Ozolniekos, Skrundā, Priekulē, Ikšķilē, Pastendē, Ogrē, Madonā, Ventspilī un, protams, Rīgā.

Maratona skriešanas popularitāte gadu laikā Latvijā ir augusi, 2019. gada Rīgas maratonā maratona distanci finišēja 1887 dalībnieki.

## Visu laiku labāko rezultātu īpašnieki

### Vīriešiem

### Sievietēm

## Atsauces

## Ārējās saites
Lehs Kačiņskis

**Lehs Aleksandrs Kačiņskis** (; dzimis , miris ) bija poļu jurists un politiķis, Polijas prezidents. Viņa brālis Jaroslavs Kačiņskis bija Polijas ministru prezidents pirms Donalda Tuska. Pirms ievēlēšanas prezidenta amatā Lehs Kačiņskis pārstāvēja labējo partiju "Likums un taisnīgums" un no 2002. līdz 2005. gadam bija Varšavas mērs.

[thumb|left|220px|Latvijas prezidents [Valdis Zatlers ar kundzi oficiālā vizītē Varšavā 2008. gada 5. februārī, tiekoties ar Polijas prezidentu Lehu Kačiņski un pirmo lēdiju Marju Kačiņsku]]
Pirmo publisko atpazīstamību ieguva, kopā ar brāli piedaloties 1962. gada filmā "Par diviem, kuri nozaga mēnesi" (*O dwóch takich, co ukradli księżyc*). Astoņdesmitajos gados piedalījās arodbiedrības "Solidaritāte" darbā.

Lehs Kačiņskis un viņa dzīvesbiedre Marja Kačiņska gāja bojā  lidmašīnas avārijā Smoļenskas lidostā. Lidmašīnā Tupolev Tu-154, ar kuru viņš lidoja, atradās 96 cilvēki, kuri visi gāja bojā.

## Atsauces

## Ārējās saites
Grand Theft Auto II

**Grand Theft Auto II** (**GTA 2**) ir datorspēle, kas tika izdota . Tās veidotāi ir DMA Design (pašreizējais Rockstar North), un spēle tika veidota PC un PlayStation konsolei. Vēlāk spēle tika izdota arī Dreamcast un Game Boy Color konsolēm. Šī ir otrā spēle Grand Theft Auto sērijā, un ir turpinājums spēlei Grand Theft Auto. PC un Dreamcast versijas ASV ir novērtētas ar "M", kas nozīmē, ka spēle ir ieteicama no 16 gadu vecuma. PlayStation un Dreamcast versijās, rupja valoda un vardarbība tika mazāk izcelta, un tādēļ saņēma vērtējumu "T", kas ļauj spēlēt spēli spēlētājiem, kas vecāki par 11 gadiem. GTA II šobrīd var lejupielādēt bez maksas no Rockstar Games oficiālās mājaslapas.

## Ārējās saites
* Oficiālā mājaslapa
Grand Theft Auto Advance

**Grand Theft Auto Advance** ir pārsnēsājamās konsoles Game Boy Advance spēle, kuru izdeva Digital Eclipse un Rockstar Games . Tā ir pirmā un šobrīd vienīgā GTA spēle, kuru neizstrādāja Rockstar Games. Pašu spēli sauc par "Grand Theft Auto Advance", bet uz iepakojuma vāka un uzrakstiem to sauc tikai par "Grand Theft Auto".

Spēle ir spēlējama vienīgi 2D skatā, kas tika lietots arī Grand Theft Auto, Grand Theft Auto London 1969, Grand Theft Auto London 1961 un Grand Theft Auto II. Spēle risinās 2000. gadā, Libertīstijā, un galvenā varoņa vārds ir Maiks.
## Ārējās saites
* Oficiālā mājaslapa 
* GTA Advance iekš Gamespot.com
Veseksu dinastija

[thumb|200px|Anglosakšu valstis [Heptarhijas laikā]]

**Veseksu dinastija** () bija Veseksas karalistes anglosakšu karaļu dzimta, kas izveidoja Anglijas Karalisti un valdīja tajā ar pārtraukumiem no 886. gada līdz 1066. gadam.

Dinastijas aizsācējs bija Veseksas karalis Alfrēds Lielais (senangļu: *Ælfrēd*) (849-899), kuram 886. gadā izdevās apvienot anglosakšu karalistes vienā valstī.

Tā kā pēdējais Veseksas dinastijas karalis Eduards Grēksūdzētājs (*Edward the Confessor*) 1066. gada 4. janvārī mira, neatstājot mantinieku, toties testamentā kā savu pēcnācēju bija norādījis brālēnu Normandijas hercogu Viljamu II Bastardu, tas nekavējoties ar karaspēku ieradās Anglijā. Normaņi kaujā pie Heistingsas sakāva un nonāvēja ievēlēto anglosakšu karali Haroldu Godvinsonu. 26. decembrī hercogs Viljams tika kronēts par Anglijas karali Viljamu I, aizsākot Normandiešu dinastiju.

## Veseksas dinastijas karaļi Anglijas tronī

* Alfrēds Lielais (*Ælfred the Great*, 871-899)
* Eduards I Vecais (*Eadweard I the Elder*, 899-924)
* Etelverds (*Æðelweard*, 924)
* Etelstans (*Æðelstan*, 924-939)
* Edmunds I (*Eadmund I*, 939-946)
* Edreds (*Eadred	*, 946-955)
* Edvigs (*Eadwig*, 955-959)
* Edgars (*Eadgar*, 959-975)
* Eduards Moceklis (*Eadweard II or Edward the Martyr*, 975-978)
* Etelreds Muļķis, (*Æðelred II or Æthelred the Unready*, 978-1013; 1014-1016)
* Edmunds II Dzelzsvēders (*Eadmund II or Eadmund Ironside*, 1016)

### Dāņu karaļi Anglijas tronī

* Svens I Dakšbārdis (dān. *Svend Tveskæg*, angl. *Sweyn I Forkbeard*, 1013-1014), Dānijas, Norvēģijas, Zviedrijas un Anglijas karalis
* Knuts I Lielais (dān. *Knud den Store*, angl. *Canute the Great*, 1016-1035), Dānijas, Norvēģijas, Zviedrijas un Anglijas karalis
* Haralds I Zaķakāja (angl. *Harold Harefoot*, 1035-1040), Dānijas, Norvēģijas, Zviedrijas un Anglijas karalis
* Hardeknuts (angl. *Harthacanute or Canute II*, 1040-1042), Dānijas, Norvēģijas, Zviedrijas un Anglijas karalis

### Veseksu dinastijas restaurācija

* Eduards Grēksūdzētājs (*Eadweard the Confessor*, 1042-1066)

### Godvinu dinastija
* Harolds II Godvinsons (*Harold II Godwinson*, 1066)

### Veseksu dinastijas restaurācija

* Edgars II Etlings (*Eadgar II Ætheling*, 1066)

right|thumb|200px|Veseksu dinastijas ciltskoks

----

*Piezīme: Sensakšu vārds "Ætheling", kas pievienots daudzu šīs dzimtas locekļu vārdiem, nav ne iesauka, ne uzvārds, bet tikai nozīmē piederību karaliskajai dinastijai.*

## Literatūra

* Stenton, F. Anglo-Saxon England. — Oxford, 1973
* Мортон А.А История Англии. — Москва, 1950.
* Памятники истории Англии / Пер. Д.М. Петрушевского. — Москва, 1936.

## Ārējās saites

* Karaļa Alfrēda dzīve, tulkojums no latīņu valodas (Londona, 1847). 
* Bishop Asser's Life of King Alfred
* Documentary - The Making of England: King Alfred
* An Illustrated Biography of Alfred the Great
* Alfred the Great 
* official website of the British Monarchy
* King Alfred the Great 
* Alfred Jewel
* Английские королевские династии (krievu val.)
Bee Gees

***Bee Gees*** bija trīs brāļu Berija, Robina un Morisa Gibu izveidota mūzika grupa, kas kļuva par vienu no populārākajām un komerciāli veiksmīgākajām 20. gadsimta grupām. Brāļi ir dzimuši Menas Salā, bērnību pavadījuši Mančestrā, bet 1958. gadā pārcēlušies uz Austrāliju, kur uzsāka savas muzikālās karjeras.

Grupa ir ieguvusi 9 *Grammy* balvas un bija pasaules slavena gandrīz visu laiku no saviem vairāk nekā 40 pastāvēšanas gadiem. Vislielākos panākumus *Bee Gees* guva divos atšķirīgos savas darbības posmos: vispirms 60. gadu otrajā pusē un 70. gadu sākumā kā harmoniska softroka grupa, kā arī 1970. gadu otrajā pusē kā vieni no disko ēras populārākajiem māksliniekiem.

Visu trīs brāļu balsis viņu mūzikā neatkarīgi no muzikālā žanra pildīja katra savas funkcijas. Berijs ar savu falsetu bija vadošais solists disko mūzikas gados, Robins ar savu tīro vibrato bija vadošais vokāls *Bee Gees* pirmsdisko ērā, savukārt Moriss izpildīja gan zemās, gan augstās harmonijas. Brāļi Gibi kopīgi ir sarakstījuši gandrīz visas savas populārākās dziesmas. Grupa savu darbību beidza 2003. gadā pēc Morisa nāves.

"Bee Gees" albumu ierakstu pārdošanas rezultāti ir pārsnieguši 220 miljonus kopiju, padarot grupu par vienu no visu laiku komerciāli veiksmīgākajiem mūzikas izpildītājiem. 1997. gadā *Bee Gees* tika uzņemti Rokenrola slavas zālē.

## Studijas albumi
* *The Bee Gees Sing and Play 14 Barry Gibb Songs* (1965)
* *Spicks and Specks* (1966)
* *Bee Gees' 1st* (1967)
* *Horizontal* (1968)
* *Idea* (1968)
* *Odessa* (1969)
* *Cucumber Castle* (1970)
* *2 Years On* (1970)
* *Trafalgar* (1971)
* *To Whom It May Concern* (1972)
* *Life in a Tin Can* (1973)
* *Mr. Natural* (1974)
* *Main Course* (1975)
* *Children of the World* (1976)
* *Spirits Having Flown* (1979)
* *Living Eyes* (1981)
* *E.S.P.* (1987)
* *One* (1989)
* *High Civilization* (1991)
* *Size Isn't Everything* (1993)
* *Still Waters* (1998)
* *This Is Where I Came In* (2001)

## Dalībnieki

### Brāļi Gibi
* Berijs Gibs — balss, ritma ģitāra
* Robins Gibs — balss, klavieres, čells
* Moriss Gibs — balss, basģitāra, ģitāra, klavieres, ērģeles, sintezators, melotrons

### Pavadošais sastāvs
Dažādos koncertos ar grupu ir koncertējuši vairāki mūziķi, taču tikai tālāk minētie ir uzskatāmi par grupas dalībniekiem.
* Kolins Pītersens — bungas 1967—69
* Vinss Melonijs — vadošā ģitāra 1967—68
* Džefs Bridžfords — bungas 1969—72
* Alans Kendels — vadošā ģitāra 1971—80, 87—01
* Deniss Braions — bungas 1974—80
* Blū Vīvers — taustiņinstrumenti 1975—80

## Ārējās saites

* Oficiālā mājaslapa
2008. gada Pasaules čempionāta hokejā izlašu sastāvi

Šeit ir visu **[[2008. gada Pasaules čempionāts hokejā|2008. gada Pasaules čempionāta hokejā augstākās divīzijas]] izlašu sastāvi**.

## A grupa
### 

* **Galvenais treneris**:  Bengts Oke Gustafsons
* Trenera asistenti:  Anderss Ēldebrinks,  Jans Karlsons

### 

* **Galvenais treneris**:  Ralfs Krīgers
* Trenera asistenti:  Jakobs Kellikers,  Pīters Džons Lī

### 

* **Galvenais treneris**:  Kurts Freizers
* Trenera asistenti:  Glens Henlons,  Eduards Zankovecs,  Vladimirs Ciplanovs

### 

* **Galvenais treneris**: Deivs Hendersons
* Trenera asistents: *[[Pierre Pousse]]*

## B grupa
### 

* **Galvenais treneris**: Kens Hičkoks
* Trenera asistenti: Kreigs Maktevišs, Maikls Džonstons, Pets Bērnss

### 

* **Galvenais treneris**: Džons Tortorella
* Trenera asistenti: Maiks Salivans, Kurts Kleinendorsts

### 

* **Galvenais treneris**:  Oļegs Znaroks
* Trenera asistents:  Harijs Vītoliņš,  Vladimirs Krikunovs

### 

* **Galvenais treneris**:  Mats Valtins
* Trenera asistenti: Matjažs Kopitars, Andrejs Brodniks

## C grupa
### 

* **Galvenais treneris**:  Daglass (Dags) Šedens
* Trenera asistenti:  Juka Jalonens, Timo Lehkonens

### 

* **Galvenais treneris**: Jūliuss Šuplers
* Trenera asistenti: Miroslavs Miklošovičs, Peters Oremuss

### 

* **Galvenais treneris**: Ūve Krups
* Trenera asistenti: Ernsts Hofners, Klauss Merks

### 

* **Galvenais treneris**:  Rojs Johansens
* Trenera asistents:  Pērs Eriks Alsens,  Šūrs Roberts Nilsens

## D grupa
### 

* **Galvenais treneris**: Aloizs Hadamčiks
* Trenera asistenti: Josefs Palečeks, Františeks Musils

### 

* **Galvenais treneris**:  Maiks Sirants
* Trenera asistents:  Stefans Lunners,  Matss Mejdevi

### 

* **Galvenais treneris**:  Fabio Polloni,  Mišels Gulē
* Trenera asistents:  Rafaele Tendi,  Džeimss Korsi

### 

* **Galvenais treneris**:  Vjačeslavs Bikovs
* Trenera asistents:  Igors Zaharkins

## Skatīt arī
* 2008. gada Pasaules čempionāts hokejā
* 2009. gada Pasaules čempionāta hokejā izlašu sastāvi
* 2010. gada Pasaules čempionāta hokejā izlašu sastāvi
Lendžu pagasts

**Lendžu pagasts** ir Rēzeknes novada teritoriāla vienība Latgalē. Robežojas ziemeļos ar Bērzgales pagastu, austrumos ar Ludzas novada Zvirgzdenes pagastu, dienvidaustrumos ar Ludzas novada Cirmas pagastu, dienvidos ar Griškānu pagastu, rietumos ar Vērēmu pagastu. Pagasta centrs atrodas Lendžos.

## Daba
Pagasts atrodas Latgales augstienes Burzavas paugurainē, austrumu mala — Rēzeknes pazeminājumā. Augstākais punkts Kozukolns — 202,2 m vjl.

### Hidrogrāfija
#### Upes
Pagasta teritorijā ir piecas upes:

Vornaišu upīte, Vasarānu upīte, Svētā Jāņa upīte, Undupīte, Taudejāņu upīte

#### Ezeri
Pagasta teritorijā ir septiņi ezeri:

Virauds, Sološu ezers, Sedzeris, Dansku ezers, Mežagaiļu ezers, Virvuļs, Voskānu ezers.

#### Purvi
Pagasta teritorijā ir divi purvi:

Tuzers, Vardivpūrs.

## Vēsture
1945. gadā Rēzeknes apriņķa Bērzgales pagastā izveidoja Lendžu ciema padomi. Rēzeknes rajona **Lendžu ciemam** 1954. gadā pievienoja likvidētā Bešaukas ciema kolhoza «Druva» teritoriju, 1963. gadā — daļu Griškānu ciema kolhoza «Blāzma» teritorijas, 1971. gadā daļu padomju saimniecības «Rēzekne» teritorijas pievienoja Vērēmu ciemam, 1979. gadā daļu ciema teritorijas pieveinoja Cirmas ciemam. 1981. gadā daļu ciema teritorijas pievienoja Vērēmu ciemam, bet Lendžu ciemam pievienoja daļu Griškānu ciema teritorijas. 1990. gadā ciemu reorganizēja par pagastu. 2009. gadā Lendžu pagastu kā administratīvo teritoriju iekļāva Rēzeknes novadā.

### Pieminekļi
Pagasta teritorijā atrodas divi valsts nozīmes arhitektūras pieminekļi un viens vietējās nozīmes arheoloģijas piemineklis.

Valsts nozīmes pieminekļi:

* Sarkaņu katoļu baznīca
* Zvanu tornis-kapliča

### Ievērojami objekti
* Sarkaņu katoļu baznīcā (celta 1830. gadā) atrodas Svētās Marijas glezna, kurai piemītot dziednieciskas spējas.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas

## Saimniecība
### Transports

## Izglītība un kultūra

## Atsauces
Grand Theft Auto: Liberty City Stories

**Grand Theft Auto: Liberty City Stories** ir viena no spēlēm GTA sērijā. Tā tika izdota PlayStation Portable . Spēli ir veidojuši Rockstar Leeds, Rockstar North un Rockstar Games. Nākamā spēle sērijā bija Grand Theft Auto: Vice City Stories, tomēr pirms Liberty City Stories tika izdots Grand Theft Auto Advance.

Spēle notiek Libertīsitijā, galvenais varonis ir Tonijs Ciperriani, tomēr darbība notiek 1998. gada Libertīsitijā, trīs gadus pirms notikumiem Grand Theft Auto III. Vēlāk,  tika izdota PlayStation 2 versija. Tajā neietilpst daudzspēlētāju režīms.

## Ārējās saites
* Oficiālā GTA VCS mājaslapa
* GTA LCS iekš Gamespot.com
Valdis Rūmnieks

**Valdis Rūmnieks** (dzimis ) ir latviešu rakstnieks, dramaturgs un literatūrzinātnieks. Viņš raksta stāstus, dzejoļus un pasakas bērniem, sacerējis un apkopojis dažādus jokus. Kopā ar dramaturgu un režisoru Andreju Miglu sarakstījis piecus romānus. Triju Zvaigžņu ordeņa virsnieks.

Valdis Rūmnieks no 2002. gada 5. marta līdz 2010. gada 3. februārim bija Rīgas Latviešu biedrības priekšsēdētājs. Par "Ozola grāmatu" saņēmis "Pavasara balvu'98". Par romānu "Čaks" Valdis Rūmnieks un Andrejs Migla saņēmuši Literatūras gada balvas 2010 speciālbalvu. Divkārtējs Čaka balvas laureāts (2001, 2011).

## Grāmatas
* Piecpadsmit stāsti par naudu (1988)
* Mārīte un Lāču Krišus (1991)
* Tarkšķis lādē (1997)
* Ozola grāmata (1998, igauniski - 2004)
* Mārīte pazemē (2001)
* Vakariņa pasakas (2001)
* Rūķa Dūķa dziesmiņas (2005)
* Murjāņu pasakas (2007)
* Murjāņu Kurmītis un viņa draugi (2011)
* Atnācēji (2011)
* Dziesmiņas ar asakām (2004)
* Atnācēju noslēpums (2012)
* Lāčplēsis. Atgriešanās (2013)
* Madaras lādīte (2014)
* Pasakas par līdakām, datoriem un telefoniem (2015)
* Laika spēles (2017)
* Zaļais gredzens (2020)

Kopā ar Andreju Miglu:
* Mežrozīte (1986)
* Runcis zābakos (1995)
* Kuršu vikingi (1998, 2003, 2015, lietuviski - 2007, ilustrētais variants - 2009)
* Sveiks, jautrais Rodžer! (2005, 2015, lietuviski - 2014)
* Čaks (2010)
* Viestura zobens (2012)
* Trīs zvaigznes (2013)
* Debess aiztur elpu (2016)

Romāns "Kuršu vikingi" tulkots lietuviešu valodā, tulkojusi Dzintra Elga Irbīte (Viļņa: Vaga, 2007).

## Literatūrzinātniski darbi
* Ceļā uz Čaku (sastādījums, 1981)
* Raiņa KR 19. sējums (sastādījums, komentāri, 1984)
* Kāpēc es esmu Čaks? (kopā ar M. Grīnfeldi, 1988)
* Čaka KR 1.-6. sējums (sastādījums, komentāri, 1991, 1992, 1994, 1996, 2001, 2007)
## Atsauces

## Ārējās saites
* Valdis Rūmnieks
Brīvais kritiens

thumb|250px|right|Izpletņlecēji.

**Ķermeņa brīvā krišana** ir vienmērīgi paātrināta taisnvirziena kustība, kura notiek tikai ķermeņa smaguma spēka ietekmē. Jau XVI gadsimta beigās G. Galilejs atklāja, ka brīvi krītoša ķermeņa kustība ir vienmērīgi paātrināta kustība un ka visi ķermeņi krīt ar vienādu paātrinājumu. Gandrīz divu tūkstošu gadu garumā no Aristoteļa laikiem līdz G. Galileja atklājumam zinātnē valdīja uzskats, ka smagie ķermeņi krīt ātrāk nekā vieglie.

Krītošie ķermeni kustas ar paātrinājumu, tāpēc ka uz tiem iedarbojas smaguma spēks, un šo paātrinājumu sauc par brīvās krišanas paātrinājumu. Brīvās krišanas paātrinājuma vektoru apzīmē ar *g*, un tas vērsts vertikāli lejup. Brīvās krišanas paātrinājums dažādos ģeogrāfiskā platuma grādos ir dažāds: uz poliem 9,83&nbsp;m/s2, uz ekvatora 9,78&nbsp;m/s2. Tomēr, ja aprēķinos netiek prasīta īpaša precizitāte, brīvās krišanas paātrinājuma skaitlisko vērtību noapaļo līdz 9,8&nbsp;m/s2 vai pat līdz 10&nbsp;m/s2.

Vienkāršākais brīvās krišanas piemērs ir ķermeņa krišana no kāda augstuma h bez sākuma ātruma. Brīvā krišana ir vienmērīgi paātrināta taisnvirziena kustība ar konstantu paātrinājumu. Ja izvēlēsimies koordinātu asi OY, kas vērsta augšup, un par atskaites punktu pieņemsim Zemi, tad brīvo krišanu varēsim analizēt, izmantojot formulu, kas atrodas, pieņemot ka υ0 = 0, y0 = h, a = —g. Ja ķermenis atrodas punktā, kura koordināta y 2. Turmāk aplūkosim tikai šādas kustības.

## Brīvās krišanas paātrinājums
right|Brīvais kritiens
Paātrinājums ir ķermeņa ātruma maiņas temps. Paātrinājumu fizikā apzīmē ar burtu *a*. Tas var būt gan negatīvs, gan pozitīvs. Paātrinājums, tāpat kā spēks, ir vektoriāls lielums. Ja paātrinājuma vektora virziens sakrīt ar ātruma vektora virzienu, tad pieņem, ka paātrinājums ir pozitīvs. Ja paātrinājuma vektors ir vērsts pretēji ātruma vektoram, tad pieņem, ka paātrinājums ir negatīvs. Paātrinājuma vektors vienmēr sakrīt ar spēka vektoru, jo paātrinājumu izraisa spēks. Paātrinājuma SI mērvienība ir m/s2. Paātrinājumu var uzskatīt arī par ātruma atvasinājumu pēc laika vai ceļa otro atvasinājumu pēc laika.

Izšķir arī konstanta lieluma paātrinājumus. Piemēram, brīvās krišanas paātrinājums, kas ir apmēram 9,8&nbsp;m/s2. Uz vielu, kas atrodas noteiktā centrifūgas punktā, arī iedarbojas konstants paātrinājums, kas ir atkarīgs no centrifūgas griešanās ātruma un attāluma no ass. Spēks, kas iedarbojas uz ķermeni, kurš atrodas konstanta paātrinājuma laukā, ir atkarīgs no paātrinājuma un ķermeņa masas. Spēku, kas iedarbojas uz ķermeņiem, kuri atrodas Zemes pievilkšanas spēka (gravitācijas) laukā, sauc par svaru.

## Ārējās saites
Rockstar Leeds

**Rockstar Leeds** (iepriekš — **Mobius Entertainment**) ir angļu datorspēļu izstrādātājfirma. Firmas nosaukums ir pilsēta uz kuras tā bāzēta (Līdsa). Rockstar Leeds ir visvairāk izdevuši spēles pārnēsājamajām konsolēm, piemēram, Game Boy Color, Game Boy Advance un PlayStation Portable. Firmu 1997. gadā izveidoja Gordons Hols, Džeisons Makgens, Deivs Bokss, Džastins Džonsons un Aiens Baudens. Kompānija sastāv no 75 spēļu dizaineriem un programētājiem. 2004. gada aprīlī kompāniju nopirka Rockstar Games un tās nosaukumu nomainīja uz Rockstar Leeds. Sākumā kompānijas birojs bija kādā 18. gadsimta baznīcā, bet vēlāk, pēc GTA: Liberty City Stories izdošanas 2005. gadā firma parvācās uz modernu biroju parku.

## Spēles
### Mobius Entertainment
* *[[Max Payne]]* (2001) (GBA)
* *[[Alfred Chicken]]* (2002) (PS)
* *[[Drome Racers]]* (2002) (GBA)
* *[[High Heat Major League Baseball 2002]]* (2002) (GBA)
* *[[High Heat Major League Baseball 2003]]* (2003) (GBA)
* *[[Barbie Horse Adventure]]* (2003) (GBA)
* *[[American Idol (spēle)|American Idol]]* (2003) (GBA)
* *[[A Sound of Thunder (spēle)|A Sound of Thunder]]* (2004) (GBA)
* *[[Titanium Angels]]* (PS2, PC)

### Rockstar Leeds
* *[[Grand Theft Auto: Liberty City Stories]]* (2005) (PSP, PS2 (ar Rockstar North)
* *[[Midnight Club 3: DUB Edition]]* (2005) (PSP) (ar Rockstar San Diego)
* *[[Grand Theft Auto: Vice City Stories]]* (2006) (PSP, PS2) (ar Rockstar North)
* *[[The Warriors (spēle)|The Warriors]]* (2007) (PSP) (ar Rockstar Toronto)
* *[[Manhunt 2]]* (2007) (PSP) (ar Rockstar London un Rockstar North)
* *[[Rockstar Games Presents Table Tennis]]* (2007) (Wii) (ar Rockstar San Diego)
* *[[Beaterator]]* (2009) (PSP)

## Ārējās saites
* Oficiālā Rockstar Leeds mājaslapa 
* Rockstar Leeds profils iekš GameSpot
Baltkrievijas Nacionālā bibliotēka

**Baltkrievijas Nacionālā bibliotēka** (, ) ir dibināta .

Tagad tā atrodas 72 metrus augstā ēkā Minskā, Baltkrievijā. Tajā ir 22 stāvi un tā tika pabeigta 2006. gada janvārī. Ēkā atrodas 500-vietīga konferenču zāle. Tās galvenais arhitektoniskais komponents ir rombikuboktaedrs. Bibliotēkas galveno ēku atklāja .

Baltkrievijas Nacionālā bibliotēka ir galvenais informatīvais un kultūras centrs valstī. Tās krājumos ir 8 miljoni dažādu formātu glabāšanas vienību. 1993. gadā bibliotēka uzsāka veidot savus elektroniskās informācijas resursus. Tajā veido dažādus bibliogrāfiskas, grafiskas, pilna teksta, skaņu un lingvistiskas datubāzes, kas satur vairāk kā 2 miljonus ierakstu. Datubāžu repertuārs ir visai plašs: sociālās zinības, vēsture, Baltkrievijas māksla un kultūra. Bibliotēkas lietotājiem ir pieeja arī citu bibliotēku datubāzēm un informācijas institūcijām, ieskaitot ārvalstu.

Pēc bibliotēkas pakalpojumiem ir liels pieprasījums. Bibliotēkas pakalpojumus izmanto vairāk kā 90 tūkstoši Baltkrievijas iedzīvotāju, kuri gada laikā izmanto 3,5 miljonus dokumentu. Katru dienu bibliotēku apmeklē 2,2 tūkstoši cilvēku, aplūkojot 12 tūkstošus dokumentu no tās fondiem.

## Ārējās saites

* Bibliotēkas vietne 
* Baltkrievijas Nacionālā bibliotēka attēls
* Emporis vietne
* Oficiālā fotogalerija
* Neoficiāla Latvijas delegācijas fotogalerija
Joda nitrīds

**Joda nitrīds** (I3N vai NI3) ir joda un slāpekļa binārais savienojums. Parasti joda nitrīda molekulai ir pievienojusies viena vai vairākas amonjaka molekulas (tas ir adukta tipa savienojums). Joda nitrīds biežāk tiek saukts par **slāpekļa trijodīdu**, taču šis nosaukums nav pareizs no ķīmijas viedokļa, jo slāpeklis ir elektronegatīvāks par jodu. Joda nitrīdu dēvē arī par **sprāgstošo jodu** tā lielās eksplozivitātes dēļ. Joda nitrīds ir tumšbrūna, gandrīz melna cieta viela, kas nešķīst aukstā ūdenī (ar karstu ūdeni reaģē).

## Vēsture
Joda nitrīda un amonjaka aduktu pirmais aprakstīja Bernards Kurtuā (*Bernard Courtois*) 1812. gadā, bet pareizu formulu noteica Silberrads 1905. gadā.

## Iegūšana
Sprāgstošais jods veidojas, amonjaka ūdens šķīdumam (ožamajam spirtam) reaģējot ar kristālisku jodu (var izmantot arī medicīnisko joda tinktūru):

3I2 + 5NH3 → I3N·NH3 + 3NH4I

Lai atdalītu amonija jodīdu un neizreaģējušo jodu, iegūto vielu skalo ar etilspirtu un pēc tam vēlreiz ar ūdeni.

Tīru joda nitrīdu bez amonjaka klātbūtnes var iegūt, bora nitrīdam reaģējot ar joda fluorīdu trihlorfluormetāna vidē –30&nbsp;°C temperatūrā.

## Īpašības
thumb|250px|Joda nitrīda eksplozija
Mitrs joda nitrīds ir samērā stabils un lēnām sadalās atsevišķos elementos. Turpretī izžuvusi viela ir ārkārtīgi nestabila un sadalās ar sprādzienu, izdaloties violetiem joda tvaikiem. Filtrpapīrs, uz kura joda nitrīds tiek žāvēts, parasti tiek saplēsts gabalos.

:2I3N → N2 + 3I2 ΔH = –290 kJ/mol

Joda nitrīda un amonjaka adukts sadalās saskaņā ar vienādojumu:

: 8I3N·NH3 → 5 N2 + 6 NH4I + 9 I2

Joda nitrīda eksploziju var izraisīt pat alfa daļiņu vai kodolu skaldīšanās produktu iedarbība - tā ir vienīgā zināmā šādas jutības sprāgstviela.

Joda nitrīda lielā nestabilitāte izskaidrojama ar sevišķi spēcīgo un enerģētiski izdevīgo trīskāršo saiti slāpekļa divatomu molekulā, kura veidojas, tam sadaloties.

## Izmantošana
Sprāgstošo jodu dažreiz izmanto ķīmiskiem demonstrējumiem, lai ilustrētu sprāgstvielu īpašības, tomēr ar to jāapietas uzmanīgi un nedrīkst izmantot lielus daudzumus. Jāņem vērā, ka joda nitrīds atstāj violetus traipus uz priekšmetiem vai grīdas (tos parasti izdodas notīrīt ar nātrija tiosulfāta šķīdumu). Nekādā gadījumā nedrīkst joda nitrīdu žāvēt stikla traukos vai uz stikla virsmas, lai eksplozijas gadījumā nesavainotos ar lauskām.

## Sprāgstošais jods literatūrā
Roberta Hainlaina fantastiskajā romānā "Farnhema dzimtas īpašums" (*Farnham's Freehold*; latviski nav tulkots) sprāgstošo jodu izmanto kā sprāgstvielu, ko var iegūt no medicīniskajā aptieciņā atrodamām "izejvielām".

## Ārējās saites
* Joda nitrīda eksplozija (video)

## Atsauces
Šrī Aurobindo

**Šrī Aurobindo Gošs** (, dzimis , miris ) bija bengāļu izcelsmes indiešu nacionālists, dzejnieks, filozofs, mistiķis, jogs un guru. Integrālās jogas pamatlicējs.

## Dzīvesgājums
Dzimis Kalkutā ārsta Krišnas Dhana Goša (*Ghose*) un viņa sievas Svarnalatas Boses ģimenē. No septiņu gadu vecuma izglītojās Anglijā, studēja Kembridžas Universitātē. 1893. gadā atgriezās Britu Indijā. Gadsimta sākumā izvirzījās par vienu no bengāļu nacionālās kustības līderiem. Būdams apcietinājumā, sāka nodarboies ar garīgo praksi. 1910. gadā, vairīdamies no britu policijas, apmetās Pondičeri pilsētā, tolaik Francijas kolonijā, kur kopā ar savu līdzgaitnieci Mirru Alfasu (sauktu par Māti) sāka propagandēt integrālās jogas mācību.

## Darbi

* *Bases of Yoga*, Lotus Press, Twin Lakes, Wisconsin 
* *Bhagavad Gita and Its Message*, Lotus Press, Twin Lakes, Wisconsin 
* *Dictionary of Sri Aurobindo's Yoga*, (compiled by M.P. Pandit), Lotus Press, Twin Lakes, Wisconsin 
* *Essays on the Gita*, Lotus Press, Twin Lakes, Wisconsin 
* *The Future Evolution of Man*, Lotus Press, Twin Lakes, Wisconsin 
* *The Future Poetry*, Pondicherry, India: Sri Aurobindo Ashram, 1953.
* *The Human Cycle: The Psychology of Social Development*, Lotus Press, Twin Lakes, Wisconsin 
* *Hymns to the Mystic Fire*, Lotus Press, Twin Lakes, Wisconsin 
* *The Ideal of Human Unity*, Lotus Press, Twin Lakes, Wisconsin 
* *The Integral Yoga: Sri Aurobindo's Teaching and Method of Practice*, Lotus Press, Twin Lakes, Wisconsin 
* *[[The Life Divine]]*, Lotus Press, Twin Lakes, Wisconsin 
* *The Mind of Light*, Lotus Press, Twin Lakes, Wisconsin 
* *The Mother*, Lotus Press, Twin Lakes, Wisconsin 
* *Rebirth and Karma*, Lotus Press, Twin Lakes, Wisconsin 
* *Savitri: A Legend and a Symbol*, Lotus Press, Twin Lakes, Wisconsin 
* *Secret of the Veda*, Lotus Press, Twin Lakes, Wisconsin 
* *Sri Aurobindo Primary Works Set 12 vol. US Edition*, Lotus Press, Twin Lakes, Wisconsin 
* *Sri Aurobindo Selected Writings Software CD ROM*, Lotus Press, Twin Lakes, Wisconsin 
* *The Synthesis of Yoga*, Lotus Press, Twin Lakes, Wisconsin 
* *The Upanishads*, Lotus Press, Twin Lakes, Wisconsin 
* *Vedic Symbolism*, Lotus Press, Twin Lakes, Wisconsin 
* *The Essential Aurobindo&nbsp;– Writings of Sri Aurobindo* 
* *The Powers Within*, Lotus Press. 
* *Human Cycle, Ideal of Human Unity, War and Self Determination by Aurobindo*, Lotus Press. 
* *Hour of God* by Sri Aurobindo, Lotus Press. 

## Atsauces

## Ārējās saites

* Šrī Aurobindo āšrama mājaslapa 
* Šrī Aurobindo lapa
Adukts

[thumb|200px|Adukts, kas veidojies no [borūdeņradis|borūdeņraža BH3 (Lūisa skābes) un tetrahidrofurāna (Lūisa bāzes)]]
**Adukts** ( — 'pievest, pievadīt') ir divu vai vairāku dažādu vielu molekulu savstarpējas saistīšanās produkts. Parasti par aduktiem dēvē savienojumus, kas veidoti no vielām, kuru molekulās ir "piesātinātas" iespējamās vērtības. Veidojoties aduktiem no atsevišķām vielām, nekad nerodas citi reakcijas produkti.

Adukti viegli veidojas starp Lūisa skābēm un Lūisa bāzēm. Par aduktiem var uzskatīt arī diēnu sintēzes reakcijas produktus.

## Skatīt arī
* Kompleksie savienojumi
Distorsijas efekts

**Distorsijas efekts** (no  — 'sagrozīšana, izkropļošana') ir caur efektu pedāli vai ģitāras pastiprinātāju iegūta skaņas deformācija. Tas visbiežāk tiek lietots, lai pārveidotu elektriskās ģitāras vai basģitāras skaņu, bet dažkārt arī, lai pārveidotu sintezatora skaņu un pat vokālu. Tas tiek plaši izmantots blūzā, rokmūzikā (īpaši pankrokā, grandžmūzikā un smagajā metālā), industriālajā mūzikā u.c.
Tangenss

thumb|250px|Taisnleņķa trijstūris
Par leņķa A **tangensu** sauc taisnleņķa trijstūra pretkatetes *a* attiecību pret piekateti *b*.

## Tangensa vērtības

 

## Skatīt arī

* Kotangenss
* Trigonometriska funkcija
Muhameds Ikbāls

**Muhameds Ikbāls** (, dzimis , miris ) bija musulmaņu dzejnieks, filozofs un politiķis, kurš dzimis Silkotā, Britu Indijā (mūsdienu Pakistānā). Viņa rakstīta dzeja urdu, arābu un persiešu valodās tiek uzskatīta par vienu no izcilāko mūsdienu dzejā. Ikbāls ir viens no Pakistānas idejiskajiem "tēviem". Viņa vīzija par atsevišķu musulmaņu valsti Indijā bija pamats Pakistānas valsts nodibināšanai. Pakistānā viņš tiek dēvēts par **Allamu Ikbālu** (, *Allama* nozīmē skolotājs), bet Afganistāna un Irānā, kur plaši pazīstama viņa dzeja persiešu valodā, viņu dēvē par **Ikbālu no Lahoras** (*Iqbāl-e Lāhorī*).

Pēc studijām Anglijā un Vācijā, Ikbāls izveidoja jurista praksi, bet galvenokārt koncentrējās akadēmisku rakstu rakstīšanai par politiku, ekonomiku, vēsturi, filozofiju un reliģiju. Vēl vairāk viņš kļuva pazīstams savas dzejas dēļ; ievērojamākie viņa dzejas darbi ir *[[Asrar-e-Khudi]]*, *[[Rumuz-e-Bekhudi]]* un *[[Bang-e-Dara]]*.

## Biogrāfija

Muhameds Ikbāls ir dzimis Silkotā pārtikušā kašmīriešu izcelsmes ģimenē. Studējis filozofiju, angļu literatūru Valdības koledžas universitātē Lahorā. No 1907. gada studēja Lielbritānijā, Kembridžas Universitātē. Studiju laikā iesaistījās indiešu musulmaņu politiskās organizācijās.

1908. gadā atgriezās Indijā, strādāja par juristu un pasniedzēju Lahorā. Kļuva par Muhameda Ali Džinnas tuvu sabiedroto un vienu no Musulmaņu līgas līderiem. 1930. gadā pirmais izvirzīja tēzi par to, ka Indijas musulmaņiem būtu vajadzīgs dibināt atsevišķu valsti. Pretēji Džinnam, kurš bija sekulāras valsts piekritējs, Ikbāls uzskatīja, ka valsti nepieciešams veidot uz islāma pamatiem. 1930. gadā publicēja lekciju sakopojumu *The Reconstruction of Religious Thought in Islam* (Reliģiskās domas rekonstrukcija islāmā), kurā pamatoja savus uzskatus.

Miris 1938. gadā, apglabāts mauzolejā Lahorā. Tiek godināts kā Pakistānas nacionālais dzejnieks. Muhameda Ikbāla dzimšanas diena - 9. novembris, Pakistānā ir valsts svētki.

## Ārējās saites

* Allamas Ikbāla akadēmija  
* Ikbāla darbi (oriģinālā)

## Atsauces un piezīmes
Kotangenss

thumb|250px|Taisnleņķa trijstūris
Par leņķa A **kotangensu** sauc taisnleņķa trijstūra piekatetes *b* attiecību pret pretkateti *a*.

## Kotangensa vērtības

 

## Skatīt arī

* Tangenss
* Trigonometriska funkcija
Tribal Wars

***Tribal Wars*** () ir *[[Innogames]]* 2000. gadā izveidota *[[RPG]]* žanra pārlūkprogrammā spēlējamā datorspēle. Katram spēlētājam tiek dots mazs ciemats, kurā var celt ēkas, apmācīt karavīrus un attīstīt tehnoloģijas. Mērķis ir iekarot citu cilvēku ciematus un būt visspēcīgākajam. Pavisam angļu "visumā" ir 24 serveri (pēc jaunākajiem datiem vismaz 40) kuros var spēlēt (serveri 1-22, ātrais serveris un klasiskais serveris).

## Ārējās saites
* Spēles tīmekļa vietne 
* ''Tribalwars'' neoficiālā vikipēdija
Sirkedži, Eminēnī

[thumb|right|300px|Sirkedži dzelzceļa stacija, kas ir [Austrumu ekspresis|Austrumu ekspreša gala stacija.]]
**Sirkedži** (turku: *Sirkeci*) ir mikrorajons (turku: *semt*, kvartāls) Eminēnī rajonā, Stambulā, Turcijā. Tā nosaukums cēlies no Austrumu ekspreša Sirkedži dzelzceļa stacijas, kas bija šī maršruta gala pietura Eiropā.

Mikrorajonā pārsvarā darbojas biznesa un tūrisma uzņēmumi. Blakus dažādiem seniem Stambulas vēstures pieminekļiem te darbojas vairāki mazi veikaliņi, hānes (turku: *hane*, lielākas darbnīcas un prakses vietas), viesnīcas, nacionālie turku restorāni, grāmatnīcas, tūrisma biroji u.c.

Ievērojamākie kultūras pieminekļi Sirkedži mikrorajonā ir Ajasofjas muzejs, Sultāna Ahmeda mošeja, romiešu pazemes cisterna un Topkapi pils.

## Transports
Populārā Austrumu ekspreša galastacija Sirkedži arī mūsdienās ir viens no galvenajiem Stambulas transporta mezgliem, kurā savstarpēji tiek savienoti: vieglais metro (turku: *Hafif metrosu*), tramvajs, prāmji un jūras autobusi (piepilsētas prāmji). Sirkedži dzelzceļa stacija ir galapunkts Turcijas Valsts dzelzceļa vilcienu maršrutiem pilsētas Eiropas daļā. Galvenie dzelzceļa maršruti ir no Tesalonikiem (Grieķija) un Bukarestes (Rumānija). Pašlaik notiek Marmarajas projekta celtniecības darbi un zem Bosfora šauruma ar tuneli Sirkedži stacija tiks savienota ar pilsētas Āzijas daļu.

## Skatīt arī
* Eminēnī rajons
* Sirkedži dzelzceļa stacija
* Svētā Sofija
* Topkapi pils
Jevgeņijs Golovins (futbolists)

**Jevgeņijs Golovins** (dzimis ) ir futbolists (pussargs). Golovins ir pussargs, kurš spēlē zem uzbrucējiem. Spēlējis regulāri sava vecuma Latvijas izlasēs un bijis pat tās kapteinis. Viens no perspektīvākajaiem šā gada gājuma spēlētājiem Latvijā.
Rockstar North

Rockstar North biroji Edinburgā|thumb|250px
**Rockstar North Ltd.** (iepriekš — **DMA Design Limited**) ir skotu firma, kas veido datorspēles. Tā tika dibināta 1988. gadā. firmu izveidoja Deivids Džonss. Kompānija ir daļa no Rockstar Games, kura savukārt pieder Take-Two Interactive. Firma ir veidojusi GTA spēļu sērijas spēles, ieskaitot Grand Theft Auto III, Grand Theft Auto: Vice City un Grand Theft Auto: San Andreas, kuras ir vispārdotākās spēles priekš sestās paudzes konsolēm.

## Spēles
### DMA Design Limited
* *[[Menace (spēle)|Menace]]* (1988) (Amiga, ST, PC)
* *[[Ballistix]]* (1989) (porti MSDOS, C64, TG16)
* *[[Blood Money (spēle)|Blood Money]]* (1989) (Amiga, ST and C64)
* *[[Lemmings (spēle)|Lemmings]]* (1990) (Amiga, CDTV, MS-DOS, ST, Spectrum, CD-I, Lynx)
* *[[Oh No! More Lemmings]]* (1991) (Amiga, ST, MS-DOS)
* *[[Walker (spēle)|Walker]]* (1993) (Amiga)
* *[[Hired Guns]]* (1993) (Amiga, MS-DOS)
* *[[Holiday Lemmings 1993]]* (1993) (MS-DOS)
* *[[Lemmings 2: The Tribes]]* (1993) (Amiga, MS-DOS, SNES)
* *[[All New World of Lemmings]]* (1994) (Amiga, MS-DOS, 3DO) 
* *[[Holiday Lemmings 1994]]* (1994) (MS-DOS)
* *[[Unirally]]* (1994) (SNES) 
* *[[Grand Theft Auto]]* (1997) (MS-DOS, PC, PSX, GBC)
* *[[Body Harvest]]* (1998) (N64)
* *[[Space Station Silicon Valley]]* (1998) (N64)
* *[[Grand Theft Auto: London, 1969]]* (1999) (PC, PSX)
* *[[Grand Theft Auto: London, 1961]]* (1999) (PC)
* *[[Tanktics (1999)|Tanktics]]* (1999)
* *[[Wild Metal Country]]* (1999) (PC, Dreamcast)
* *[[Grand Theft Auto II]]* (1999) (PC, PSX, Dreamcast, GBC)
* *[[Grand Theft Auto III]]* (2001) (PS2, Xbox, PC)

### Rockstar North
* *[[Grand Theft Auto: Vice City]]* (2002) (PS2, Xbox, PC)
* *[[Manhunt (spēle)|Manhunt]]* (2003) (PS2, Xbox, PC)
* *[[Grand Theft Auto: San Andreas]]* (2004) (PS2, Xbox, PC)
* *[[Grand Theft Auto: Liberty City Stories]]* (2005) (PSP, PS2) (ar Rockstar Leeds)
* *[[Grand Theft Auto: Vice City Stories]]* (2006) (PSP, PS2) (ar Rockstar Leeds)
* *[[Manhunt 2]]* (2007) (PS2, PSP, Wii) (ar Rockstar London, Rockstar Leeds un Rockstar Toronto)
* *[[Grand Theft Auto IV]]* (2008) (PS3, Xbox 360)

## Ārējās saites
* Oficiālā Rockstar North mājaslapa
Kripta

**Kripta** ir liels pagrabs vai eja baznīcā, parasti izvietots zem altāra. Nereti ticis izmantots kā kapenes baznīcai svarīgu cilvēku apglabāšanai.
Apsīda (arhitektūra)

[thumb|250px|Dekorēta apsīda Monreāla katedrālē [Sicīlija|Sicīlijā]]
**Apsīda** ( — ‘loks’) ir baznīcas altāra vai joma noslēgums pusapļa vai daudzstūra izvirzījuma uz āru formā.

## Ārējās saites
Rockstar Games

***Rockstar Games*** ir uzņēmums, kas izdod videospēles un datorspēles. Uzņēmums ir bāzēts Ņujorkā, ASV. Vislabāk tas ir pazīstams ar *[[Grand Theft Auto (spēļu sērija)|Grand Theft Auto]]* sērijas spēlēm. Uzņēmumam pieder daudz mazu studiju, kuras ir izveidotas, lai izstrādātu spēles.

*Rockstar* zīmolu izveidoja Sems Hausers, Terijs Donovans, Dens Hausers, Džimijs Kings un Gerijs Formens 1998. gadā.

## ''Rockstar'' studijas

## Spēles

## Piezīmes un atsauces
Marko Šturms

**Marko Johans Šturms** (; dzimis 1978. gada 8. septembrī) ir bijušais vācu hokejists, uzbrucējs. Kopš (2025) Šturms ir NHL komandas Bostonas "Bruins" galvenais treneris.

## Spēlētāja karjera
1995.-96. un 1996.-97. sezonā Marko spēlēja DEL līgas klubā Landshutas EV. 1996. gada NHL draftā viņu ar kopējo 21. numuru izvēlējās Sanhosē "Sharks". Tās sastāvā viņš sāka spēlēt 1997. gadā un kopā aizvadīja septiņas pilnas sezonas, līdz 2005.-06. sezonā tika aizmainīts uz Bostonas "Bruins". 2004.-05. sezonas NHL lokauta laikā Šturms spēlēja DEL līgas klubā Ingolštatas ERC. "Bruins" rindās Štrums spēlēja līdz 2010. gadam, bet 2010.-11. sezonas gaitā pārstāvēja gan Losandželosas "Kings", gan arī Vašingtonas "Capitals". 2011.-12. sezonu Šturms iesāka Vankūveras "Canucks" sastāvā, taču drīz vien pievienojās Floridas "Panthers" rindām.

2012. gada vasarā Šturms atgriezās Eiropā, pievienojoties Vācijas hokeja līgas klubam Ķelnes "Haie".

Vācijas hokeja izlases sastāva Marko spēlējis trijos Pasaules čempionātos, trijās olimpiskajās spēlēs, kā arī 2004. gada Pasaules kausa izcīņā. Viņš spēlēs arī 2008. gada Pasaules čempionātā.
## Trenera karjera
Šturms par Vācijas izlases galveno treneri un ģenerālmenedžeri tika iecelts 2015. gada 10. jūlijā. Šturms, kurš bija galvenais treneris savā pirmajā pasaules čempionātā 2016. gadā, aizveda Vācijas komandu līdz ceturtdaļfinālam.

2018. gada 4. novembrī viņš tika iecelts par Losandželosas Kings galvenā trenera asistentu pēc trenera asistenta Dona Načbaura un galvenā trenera Džona Stīvensa atlaišanas.

2022. gadā Šturms tika apstiprināts par AHL komandas Ontārio "Reign" galveno treneri.

2025. gada 5. jūnijā Šturms tika iecelts par Bostonas "Bruins" komandas galveno treneri. Viņš ir komandas pirmais galvenais treneris no Eiropas, kā arī sestais visā NHL vēsturē. Viņš ir arī pirmais galvenais treneris no Vācijas.

## Karjeras statistika
### Klubu statistika

### Izlases statistika

## Atsauces

## Ārējās saites
* 
* Eurohockey profils
* Hockeydb profils
Semjuels Kolridžs

**Semjuels Teilors Kolridžs** (*Samuel Taylor Coleridge*; dzimis , miris ) bija angļu dzejnieks, kritiķis un filozofs. Kopā ar savu draugu Viljamu Vērdsvertu uzskatāmi par romantisma kustības aizsācējiem Anglijā. Viens no Ezeru dzejniekiem. Pazīstamākie dzejoļi — "Dzejojums par veco jūrnieku" (*The Rime of the Ancient Mariner*, 1797—99) un nepabeigtais "Hubilajs" (*Kubla Khan, or a Vision in a Dream. A Fragment.*, 1797).

Dzimis Devonas mazpilsētā vikāra ģimenē. No 1791. līdz 1794. gadam studēja Kembridžas Universitātē. 1795. gadā iepazinās un sadraudzējās ar Viljamu Vortsvortu. No 1796. gada sāka lietot opija šķīdumu spirtā, kas pamazām radīja pieradumu un vēlāk kalpoja par Kolridža nāves cēloni. Vairāki Kolridža darbi, arī slavenākie, tika radīti opija reibumā. 1798. gadā Kolridžs ar Vortvortu izdeva dzejoļu krājumu "Liriskās balādes" (*Lyrical Ballads, with a Few Other Poems*), kuru publicēšanu var uzskatīt par angļu romantisma sākumu.

1817. gadā, veselības un psihiskā stāvokļas dēļ, apmetās Londonā pie ārsta Džeimsa Gilmana, kur pabeidza autobiogrāfiju. Miris 1834. gadā opija izraisīto komplikāciju dēļ.

## Ārējās saites
* 
* Kolridža arhīvs 
* "Dzejojums par veco jūrnieku" audio
Alakanta

**Alakanta** (valensiešu: *Alacant*) jeb **Alikante** () ir ostas pilsēta Spānijā un viens no senākajiem Spānijas dzelzceļa tīkla punktiem. Pilsēta atrodas Valensijas apgabala dienvidaustrumos, Alakantas provincē, Vidusjūras krastā. Alakantas provinces administratīvais centrs un lielākā pilsēta.

Alakanta ir viena no visātrāk augošajām Spānijas pilsētām. Tās ekonomika galvenokārt balstās uz tūrismu un vīna produkciju. Blakus vīnam tiek ražoti un eksportēti arī olīveļļa un augļi. Attīstīta ir arī vieglā rūpniecība, kā, piemēram, pārtikas produktu apstrāde, kā arī ādas, tekstila un akmens izstrādājumu rūpniecība. Kopš 1994. gada Alakantā atrodas Eiropas Kopienas iekšējā tirgus harmonizācijas birojs.

Viena no Alakantas delikatesēm ir turons jeb nuga (, ). Tā sastāvā parasti ir mandeles (aptuveni 60%), olas baltums un medus, taču mūsdienās tas ir sastopams arī ar riekstiem, kā arī citās variācijās.

## Atsauces

## Ārējās saites